Source: http://skolenie.slov-lex.sk/pravne-predpisy/SK/ZZ/2010/226/vyhlasene_znenie.html
Timestamp: 2019-10-18 04:56:50+00:00
Document Index: 17077496

Matched Legal Cases: ['§ 8', '§ 8', '§ 1', '§ 8', '§ 11', '§ 9', '§ 1', '§ 2', '§ 1', '§ 9', '§ 1', '§ 2', '§ 1', '§ 11', '§ 1', '§ 2', '§ 11', '§ 1', '§ 2', '§ 13', '§ 1', '§ 2', '§ 1', '§ 1', '§ 13', '§ 1', '§ 2', '§ 1', '§ 25', '§ 2', '§ 8', '§ 3', '§ 9', '§ 4', '§ 9', '§ 5', '§ 11', '§ 6', '§ 11', '§ 7', '§ 13', '§ 8', '§ 13', '§ 9']

226/2010 Z.z. - Opatrenie Úradu geodézie, kartograf... - Slov-lex
226/2010 Z.z./
226/2010 Z. z.
z 29. apríla 2010
o úprave dispozičných oprávnení správcov v zriaďovateľskej pôsobnosti Úradu geodézie, kartografie a katastra Slovenskej republiky pri nakladaní s majetkom štátu
Úrad geodézie, kartografie a katastra Slovenskej republiky (ďalej len „úrad“) podľa § 8c ods. 2 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov (ďalej len „zákon“) ustanovuje:
Toto opatrenie sa vzťahuje na správcov majetku štátu, ktorými na účely tohto opatrenia sú
Geodetický a kartografický ústav Bratislava,
Výskumný ústav geodézie a kartografie v Bratislave.
Osobitné ponukové konanie pri prevode hnuteľného majetku štátu [k § 8a ods. 6 písm. h) zákona]
Povinnosť správcov uvedených v § 1 vykonať osobitné ponukové konanie podľa § 8a ods. 1 zákona sa vzťahuje na hnuteľný majetok štátu, ktorého cena vedená v účtovníctve1) presahuje 1660 eur za jednotlivú vec, ak neuplynulo viac ako päť rokov od jeho prvého užívania, s výnimkou prevodu na účely podľa § 11 ods. 7 zákona.
Prevod správy hnuteľného majetku štátu (k § 9 ods. 2 zákona)
Na platnosť zmluvy o prevode správy hnuteľného majetku štátu sa vyžaduje súhlas úradu, ak správcovia uvedení v § 1 prevádzajú hnuteľný majetok štátu uvedený v § 2 do správy iných správcov, ako sú uvedení v § 1 ods. 1 písm. a) zákona.
Zámena správy hnuteľného majetku štátu (k § 9 ods. 3 zákona)
Na platnosť zmluvy o zámene správy hnuteľného majetku štátu sa vyžaduje súhlas úradu, ak správcovia uvedení v § 1 zamieňajú správu hnuteľného majetku štátu uvedeného v § 2 s iným správcom, ako je uvedený v § 1 ods. 1 písm. a) zákona.
Prevod vlastníctva hnuteľného majetku štátu (k § 11 ods. 6 zákona)
Na platnosť kúpnej zmluvy, ktorou sa prevádza vlastníctvo hnuteľného majetku štátu, sa vyžaduje súhlas úradu, ak správcovia uvedení v § 1 prevádzajú vlastníctvo hnuteľného majetku štátu uvedeného v § 2.
Výmena hnuteľného majetku štátu (k § 11 ods. 8 zákona)
Na platnosť zámennej zmluvy sa vyžaduje súhlas úradu, ak správcovia uvedení v § 1 výmenou dávajú hnuteľný majetok štátu uvedený v § 2.
Nájom hnuteľného majetku štátu (k § 13 ods. 10 zákona)
Na platnosť zmluvy o nájme hnuteľného majetku štátu sa vyžaduje súhlas úradu, ak správcovia uvedení v § 1 prenechávajú do nájmu hnuteľný majetok štátu uvedený v § 2 iným nájomcom, ako sú právnické osoby uvedené v § 1 ods.1 písm. a) zákona, na čas dlhší ako jeden rok alebo na neurčitý čas.
Na platnosť zmluvy o výpožičke nehnuteľného majetku štátu sa vyžaduje súhlas úradu, ak správcovia uvedení § 1 prenechávajú do výpožičky nehnuteľný majetok štátu osobám uvedeným v § 13 ods. 8 písm. a) a d) zákona.
Na platnosť zmluvy o výpožičke hnuteľného majetku štátu sa vyžaduje súhlas úradu, ak správcovia uvedení v § 1 prenechávajú do výpožičky hnuteľný majetok štátu uvedený v § 2 iným osobám, ako sú uvedené v § 1 ods. 1 písm. a) zákona.
Zrušuje sa opatrenie Úradu geodézie, kartografie a katastra Slovenskej republiky č. 425/2003 Z. z. o úprave dispozičných oprávnení správcov v zriaďovateľskej pôsobnosti Úradu geodézie, kartografie a katastra Slovenskej republiky pri nakladaní s majetkom štátu.
Toto opatrenie nadobúda účinnosť 1. júna 2010.
§ 25 zákona č. 431/2002 Z. z. o účtovníctve v znení neskorších predpisov.
§ 2 Osobitné ponukové konanie pri prevode hnuteľného majetku štátu [k § 8a ods. 6 písm. h) zákona]
§ 3 Prevod správy hnuteľného majetku štátu (k § 9 ods. 2 zákona)
§ 4 Zámena správy hnuteľného majetku štátu (k § 9 ods. 3 zákona)
§ 5 Prevod vlastníctva hnuteľného majetku štátu (k § 11 ods. 6 zákona)
§ 6 Výmena hnuteľného majetku štátu (k § 11 ods. 8 zákona)
§ 7 Nájom hnuteľného majetku štátu (k § 13 ods. 10 zákona)
§ 8 Výpožička majetku štátu (k § 13 ods. 10 zákona)
§ 9 Zrušovacie ustanovenie
Číslo: 226/2010 Z. z.
Názov: Opatrenie Úradu geodézie, kartografie a katastra Slovenskej republiky o úprave dispozičných oprávnení správcov v zriaďovateľskej pôsobnosti Úradu geodézie, kartografie a katastra Slovenskej republiky pri nakladaní s majetkom štátu
Dátum schválenia: 29.04.2010
2. 01.06.2010 - 30.11.2014